Vid Kavtičnik
Vid Kavtičnik (Slovenj Gradec, 24. svibnja 1984.) je slovenski rukometaš i reprezentativac koji trenutno igra za Montpellier Handball u francuskoj ligi kao desni vanjski ili desno krilo. Klupsku karijeru započeo je 1995. u RK Velenju, gdje je igrao punih deset godina prije nego je prešao u njemački THW Kiel. S Kielom je bio četverostruki njemački prvak, a 2007. je osvojio i EHF Ligu prvaka. Godine 2009. prešao je u Montpellier Handball, s kojim je osvojio tri prvenstva i tri nacionalna kupa. 

Za reprezentaciju je igrao 154 puta i postigao 432 gola. Bio je dio reprezentacije koja je na EHF Euru 2004. u Sloveniji osvojila srebrnu medalju. Na tom je turniru uvršten u idealnu momčad kao desno krilo. 

Slovenski rukometaši